Diari Oficial de la Generalitat Valenciana


Sumari del DOGV 6757, del 19-04-2012 (2012/3522)

RESOLUCIÓ de 15 de març de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Torrent, Riba-roja de Túria i Atzeneta del Maestrat.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6757

Data del DOGV
:   19-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3522


Data del document
:   15-03-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Torrent
    * Atzeneta del Maestrat
    * Riba-roja de Túria
    * impacte ambiental

RESOLUCIÓ de 15 de març de 2012, de la Direcció General d'Avaluació Ambiental i Territorial, per la qual s'ordena la publicació d'unes declaracions d'impacte ambiental dels termes municipals de Torrent, Riba-roja de Túria i Atzeneta del Maestrat. [2012/3522]  
De conformitat amb l'article 28 del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix que una vegada transcorregut el termini assenyalat en l'article 26 sense que s'hagen plantejat discrepàncies, i sense perjuí de la seua notificació al titular, la declaració d'impacte ambiental es publicarà en el Diari Oficial de la Comunitat Valenciana, resolc,  
  
Article únic  
Publicar en el Diari Oficial de la Comunitat Valenciana les declaracions d'impacte ambiental corresponents als expedients : 265/07 AIA, 296/07 AIA i 279/07 AIA.  
  
València, 15 de març de 2012.- El director general d'Avaluació Ambiental i Territorial: Juan Giner Corell.  
  
  
Declaració d'impacte ambiental  
Expedient: 265/07- AIA.  
Títol: Ampliació escorxador de porcí  
Promotor: Industrias Cárnicas la Cope, SA.  
Autoritat substantiva: Direcció General per al Canvi Climàtic.  
  
Objecte del projecte: obtindre l'autorització ambiental integrada per a un escorxador de porcí.  
Localització: c/ Carnissers, núm. 2, polígon industrial Masia del Jutge, en el terme municipal de Torrent (València).  
Descripció del projecte  
1. Descripció de les característiques més rellevants del projecte.  
Es pretén obtindre l'autorització ambiental integrada per a l'ampliació d'un escorxador de porcí, les característiques del qual segons la documentació aportada són:   
l'activitat, actualment en funcionament, consistix en la matança, especejament i elaborats carnis de porcí.  
Es pretén desenrotllar una ampliació, reforma i millora tecnològica de l'activitat en quatre fases:  
a) Construcció de nou túnel d'oreig de canals, dos cambres d'estabilització de canals independents, dos molls d'expedició i la construcció d'una nova EDAR en una nova ubicació dins de la parcel·la.  
  
b) Retirada i demolició de l'EDAR antiga, trasllat de la fabricació d'embotits a una nau adjacent a les actuals instal·lacions de l'escorxador.  
c) Construcció de nova sala d'especejament amb capacitat per a l'especejament de 2.500 porcs/dia, així com el trasllat de l'activitat de tallada.  
d) Ampliació de l'activitat i instal·lacions de tallada.  
La superfície construïda actualment és de 10.608,95 m². L'ampliació de la primera fase serà de 2.679,09 m². En la segona fase, la planta de la fàbrica d'embotits tindrà una superfície de 1.033,65 m². En la tercera fase la planta de la sala d'especejament tindrà una superfície de 3.360 m².  
Actualment la producció és de 1.370 porcs/dia, la qual cosa suposa 342.500 porcs/any. Després de l'ampliació se sacrificaran 2.500 porcs/dia, la qual cosa suposa 625.500 animals/any.  
Els productes acabats resultants seran: 54.168.481 kg/any de canals senceres, 480 t/any d'especejament, 24 t/any de matèria primera en safates, 12,75 t/any d'embotits frescos i 2,25 t/any d'embotits curats.   
  
L'abastiment d'aigua potable procedix en part de pou (propietat de deu participacions en la societat civil de regants Motor de Divendres Sant CIF: K-78.743.244) amb un consum 71.760 m³/any de la xarxa d'abastiment municipal, de la qual es consumix 232 m³/ any.  
Les aigües residuals generades són: aigües de neteja 12.995,82 m³/any, aigües fecals 7.032,14 m³/any, aigües industrials 51.886,80 m³/any, aigües de desgel 86,69 m³/any. L'aigua que cal depurar és de 71.999 m³/any. Es disposa de tres xarxes de sanejament diferenciades, la xarxa de pluvials, la xarxa de residuals-industrials i la xarxa separativa d'aigües fecals. Totes estes s'arrepleguen en una única xarxa d'evacuació, d'on passen a l'EDAR, abans de l'abocament en la xarxa de sanejament municipal.  
La futura EDAR industrial tindrà les fases en el pretractament de desbast, bombament previ, tamisat, desgreixat per flotació, homogeneïtzació i bombament. La instal·lació de tractament tindrà els processos de bombament a tractament, floculació per mitjà de l'addició de reactius i la flotació per aire dissolt. El tractament de llots consistirà en la deshidratació parcial de fangs. L'efluent resultant complix l'article 17 de l'ordenança d'abocaments a la xarxa municipal de clavegueram de l'Ajuntament de Torrent (València), segons els controls elaborats per una empresa acreditada per a la realització d'estos. Els llots deshidratats són depositats en un contenidor fins a la retirada posterior per part d'una empresa gestora a este efecte. Es genera uns 1.170 m³/any.  
  
Els residus generats són: 350 t/any de subproductes categoria 3 segons el Reglament 1774/2002 (pèls, ossos i greixos, 5.826,42 t/any de subproductes categoria 2 (animals morts, sang, decomís, restes blanques i roges, continguts gàstrics), 1.170 m³/any de llots de depuradora, 0,5 t/any de residus sòlids urbans, residus tòxics i perillosos que inclouen 12 unitats/any de tóner i cartutxos d'impressora i fotocopiadora, 1.200 unitats/any de tubs fluorescents i 200 l/any d'olis minerals usats, 0,25 t/any d'envasos i residus d'envasos. Tots estos són gestionats a través de gestors autoritzats per als quals s'ha facilitat la seua identificació.   
  
Les emissions generades per l'activitat seran: CO2 1.109,87 kg/h o 544.551,92 kg/any; O2 361,38 kg/h; CO 0,036 kg/h; CH4 13,11 kg/any; NOx 627,47 kg/any.  
La distància al nucli urbà de Torrent és de 2,125 km.  
No s'han aportat les dades relatives a l'estimació de les matèries primeres consumides, emissions, abocaments i residus generats per a l'ampliació projectada de la instal·lació  
Tramitació administrativa.  
1. Informació pública. Remissió de l'expedient  
L'expedient es va iniciar el 26 de novembre de 2007, amb la remissió per part de l'Àrea de Qualitat Ambiental de l'expedient relatiu a l'activitat.  
La informació pública s'ha realitzat per mitjà de la publicació en el DOCV núm. 5.586, de 28 d'agost de 2007, així com als veïns limítrofs a l'activitat i en el tauler d'edictes municipal, sense que s'hagen presentat al·legacions.  
2. Antecedents administratius.  
En data 17 de setembre de 2003, el director general de Gestió del Medi Natural dicta declaració d'impacte ambiental favorable a l'ampliació de l'escorxador i indústria càrnia (per a una producció de sacrifici estimada màxima de 1.000 animals), condicionada al compliment de les condicions següents:  
a) La qualitat de les aigües residuals després de la depuració haurà de complir, com a mínim, els límits d'abocament al clavegueram establits en el model d'ordenança d'abocaments a la xarxa de clavegueram elaborat per la Generalitat Valenciana i la Federació Valenciana de Municipis i Províncies, tant pel que fa als límits de concentració mitjana diària màxima.  
b) S'ha de garantir un destí i gestió adequats dels fangs generats en el procés de depuració.  
En el cas que el destí siga l'ús agrícola, s'hauran de complir les prescripcions de la Directiva 86/278/CEE, transposada a la nostra normativa a través del Reial Decret 1310/1990, i l'Orde de 26 d'octubre de 1993, sobre utilització de fangs de depuració en el sector agrari.  
  
c) S'haurà de remetre anualment a esta direcció general un informe amb els resultats del Programa de Vigilància Ambiental incloent:  
- Resultats analítics obtinguts tant de l'influent com de l'efluent amb una periodicitat mensual almenys dels paràmetres fisicoquímics de pH, conductivitat, DBO5, DQO, sòlids en suspensió, N total i P total, olis i greixos.  
- La gestió i destí dels fangs generats i resultats analítics obtinguts (en el fang dessecat):% en pes de sòlids volàtils sobre el total de sòlids (estabilitat),% en pes de sòlids (sequedat).  
- S'especificaran volum i destí de fems, purins i la resta de residus sòlids procedents de les operacions de matança, especejament, restes resultants de la neteja dels distints elements de la depuració, etc.   
  
d) Prèviament a la concessió de la llicència d'activitat, l'Ajuntament de Torrent haurà de tindre els resultats dels paràmetres del punt 3 dels tres primers mesos, com a mínim, després del rebut de la notificació de la present resolució i que estos complisquen les condicions exigides.  
  
Després de revisar la documentació presentada, es considera:  
- No s'ha presentat en esta direcció general informació periòdica relativa al Programa de Vigilància Ambiental, per la qual cosa no s'ha justificat el compliment de la condició tercera.  
- La resta de condicions es consideren justificades.  
Informes sectorials  
L'expedient municipal arreplega els informes següents :  
- Expedició d'acta de comprovació favorable per a la instal·lació d'1 de març de 1993.  
- Llicència municipal per a la instal·lació de 19 de maig de 2004.  
  
- Informe de compatibilitat urbanística de 29 d'abril de 2005.  
  
Afeccions legals  
El sòl on s'exercirà l'activitat es qualifica de sòl industrial, categoria 1a, segons PGOU de Torrent.  
El territori afectat per les instal·lacions industrials es troba inclòs en l'àmbit del Pla d'Ordenació dels Recursos Naturals de la Conca Hidrogràfica de l'Albufera (PORN) aprovat per Decret 96/1995, de 16 de maig, del Govern Valencià.  
Consideracions ambientals  
1. Elements ambientals que poden veure's afectats de forma important pel projecte d'activitat i identificació d'impactes.  
En l'Estudi d'Impacte Ambiental s'identifica els elements ambientals següents susceptibles de ser afectats pel projecte d'activitat:  
  
-Medi abiòtic: aire (qualitat i soroll), aigua (consum del recurs, qualitat aigües superficials i subterrànies), sòl (capacitat agrològica).  
  
- Medi biòtic: flora i fauna (abundància).  
- Medi perceptual: paisatge (percepció).  
- Medi socioeconòmic: ocupació, sanitat, seguretat.  
La identificació i valoració d'impactes s'ha desenrotllat a partir de l'elaboració de matrius causa-efecte, que suposen un mesurament qualitatiu del valor ambiental. Els impactes més significatius són:  
  
- Sobre l'aire, per emissió de sorolls i emissions gasoses.  
- Sobre l'aigua, per contaminació d'aigües superficials i subterrànies.  
- Sobre el paisatge, per modificacions permanents.  
S'establixen mesures correctores per als impactes moderats i/o severs avaluats:  
- Aire: per a minimitzar l'emissió de sorolls, es mantenen aïllades adequadament les instal·lacions.  
- Durant l'exercici de l'activitat no es permetrà la creació d'abocadors incontrolats i es gestionarà adequadament qualsevol residu que es genere depositant-lo temporalment en el lloc legalment habilitat fins a la seu entrega a gestor autoritzat.  
- Es disminuirà el consum total d'aigua en el procés industrial, per mitjà d'un ús racional d'esta i implantant les MTD per a l'ús eficient de recursos, que es basen en:  
- Instal·lació de túnel d'escaldament vertical amb vapor saturat, que reduïx el consum d'aigua entorn al 90%.  
- Satèl·lit de neteja a baixa pressió (25-30 bar). Es reduïx el consum d'aigua en un 40%, i produïx menor desgast físic en el personal de neteja per la seua facilitat de maneig.  
- Sistema d'arreplega de sang: és menor la càrrega orgànica que arriba a les aigües residuals que seran tractades en a l'EDAR.  
- Xarxa separativa d'aigües residuals en el sistema de sanejament de la indústria. A fi d'evitar contaminacions i brutícies dins de la pròpia instal·lació.  
- EDAR: amb l'estació depuradora de les aigües residuals, es reduïx en un percentatge molt elevat la càrrega orgànica que porta associat l'abocament de l'activitat de sacrifici i preparació de la canal de porcí, així com la fabricació d'embotits.  
- Aplicació de sistema de gestió de residus de manera que no es genere afeccions a les aigües superficials o subterrànies.   
- Control del condicionament de les instal·lacions de l'EDAR per a evitar abocaments incontrolats.  
Les millors tècniques disponibles a aplicar implicaran la reducció de recursos naturals i a la generació de residus per l'exercici de l'activitat: disminució de l'aigua consumida, així com una disminució de l'energia utilitzada, utilització de detergents amb un menor impacte ambiental, utilització de combustibles amb baix contingut en sofre, optimització del dessagnat i gestió de la sang que reduïx la quantitat d'energia utilitzada i el volum de càrrega orgànica a tractar, al mateix temps que s'envien efluents amb menor càrrega contaminant a l'EDAR.  
En el Programa de Vigilància Ambiental s'adopten, entre altres, les mesures següents:  
- Autocontrol trimestral de les emissions de les calderes generadores d'aigua calenta sanitària, bé per empresa autoritzada o per la mateixa indústria.  
- S'omplirà diàriament de solució perfumada les boneres, els embornals, els sifons i la resta de segells hidràulics en la xarxa de sanejament, per a evitar la generació de males olors de la indústria, així com el control del tancament estanc dels contenidors de residus.  
- Trimestralment, es procedirà a la presa de mostra de l'abocament per a la seua anàlisi en laboratori a fi de garantir que es complixen els límits dels paràmetres següents: inexistència de productes prohibits, pH, DBO5, DQO, sòlids en suspensió, greixos i olis.  
La zona on s'exercix l'activitat, localitzada en un polígon industrial, no presenta valors ambientals rellevants i la vulnerabilitat del medi respecte a l'actuació prevista és baixa.  
Consideracions jurídiques  
1. El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'Impacte Ambiental i concordants del seu reglament, annex I apartat 1.j.  
  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.  
3. L'article 16, apartat 2, lletra m) del Decret 217/2007, de 26 d'octubre, pel qual es modifica el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge atribuïx a la Direcció General de Gestió del Medi Natural la competència sobre l'avaluació d'impacte ambiental.  
Per tot això, i fent ús de les facultats legalment atribuïdes, formule la declaració d'impacte ambiental següent:   
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte d'ampliació d'escorxador porcí, situat en el terme municipal de Torrent (València) promogut per Industrias Cárnicas la Cope, SA, sempre que este es desenrotlle d'acord amb les previsions de l'Estudi d'Impacte Ambiental i les condicions i modificacions establides a continuació:  
- A causa de la inclusió del polígon industrial en l'àmbit d'ordenació dels recursos naturals de la Conca Hidrogràfica de l'Albufera (PORN) se seguiran els preceptes continguts en el Decret 96/1995 pel qual es va aprovar el Pla d'Ordenació esmentat i es fomentarà l'estalvi d'aigua, la correcció de les possibles fugues en canonades d'aigua potable, la possibilitat d'establir sistemes de reutilització del recurs, l'establiment de les mesures necessàries per a evitar abocaments directes o indirectes, l'eficaç tractament de l'aigua de la depuradora per mitjà de la vigilància de l'efluent procedent de la fàbrica.   
A més, s'haurà de tindre en compte el punt 7.2 del PORN esmentat referit a les activitats industrials i s'hauran d'establir les mesures oportunes per a la seua consecució en els preceptes que s'apliquen a l'activitat.   
- En aquells mesuraments en què el nivell màxim sonor sobrepasse el màxim establit legalment, s'hauran d'aplicar mesures correctores que atenuen l'emissió esmentada.   
- Es vigilarà la possible aparició d'olors que puguen afectar la població i s'hauran de corregir els possibles focus en cas de l'aparició d'estes molèsties.  
- S'haurà de remetre anualment a esta direcció general un informe amb els resultats del Programa de Vigilància Ambiental que incloga els resultats analítics obtinguts tant de l'afluent com de l'efluent amb una periodicitat trimestral almenys dels paràmetres fisicoquímics de pH, conductivitat, DBO5, DQO, sòlids en suspensió, N total i P total, olis i greixos.  
- S'establirà un protocol d'actuació davant d'hipotètiques situacions de parada de l'EDAR I, s'haurà d'implantar, si és el cas, les estructures necessàries que eviten abocaments sense depurar a llit públic.  
-S'aportarà a esta direcció general les dades relatives a l'estimació de les matèries primeres consumides, emissions, abocaments i residus generats per a l'ampliació projectada de la instal·lació.  
- Es comunicarà a esta direcció general qualsevol variació que es produïsca en el destí dels residus.  
  
Segon  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
  
València, 14 d'abril de 2008.- La directora general de Gestió del Medi Natural: Mª Ángeles Centeno Centeno.  
  
Declaració d'impacte ambiental  
Expedient: 296/6452-KAQ.  
Títol del projecte: Indústria de mòlta de minerals sòlids per a la fabricació de ciment.  
Promotor: Cementos la Unión, SA.  
Localització: polígon industrial sector 13. Carrer 16, av. Gemis, parcel·les 36-37 i 41, 46888 Riba-roja de Túria (València).  
Autoritat substantiva: Direcció General per al Canvi Climàtic.  
1. Descripció del projecte  
a) Descripció de les característiques més rellevants de l'actuació  
  
Cementos la Unión, SA, disposa d'una planta de fabricació de ciment sítia en el polígon industrial sector 13, c/ 16, av. Gemis, parcel·les 36-37 i 41, en el terme municipal de Riba-roja de Túria (València), amb una capacitat de producció declarada de 500 t/dia, i ocupa una superfície de 57.282 m².  
Establits en 1996, Cementos la Unión, SA, es troba en sòl industrial i disposa de les llicències d'activitat pertinents, atorgada l'última el 26 de gener de 2004 moment en què es va realitzar l'última ampliació de mòlta, ensacat, venda i distribució de ciments segons exp. 129/01, i registre industrial 67.830.   
L'activitat comprén la fabricació de ciment des de la mòlta de clínquer, addició posterior de minerals i és expedit bé a granel, ben ensacat i paletitzat. Cementos la Unión, SA, rep el clínquer a granel, per tant no disposa de forns per a la seua elaboració. El clínquer rebut s'emmagatzema en 6 naus tancades i amb els seus sistemes de filtres. Els minerals s'emmagatzemen en abassegaments independents coberts i protegits.   
Per a la seua activitat, Cementos la Unión declara que disposa de 4 línies de producció, amb 5 molins de boles en sistema tancat (la línia 1 posseïx dos molins). Totes les línies estan equipades amb separadors, filtres de mànegues, ventiladors, sistema d'extracció de filtres i sistemes de transport a sitges.  
Cementos la Unión declara una capacitat d'ensitjament de 46.000 t disposades en 8 sitges de formigó de 1.000 t, 6 sitges de formigó de 2.000 t, 4 sitges de formigó de 6.000 t i 2 sitges metàl·liques de 1.000 t.  
Per a la retractilació en la línia d'ensacat i paletitzat, s'utilitza gas propà.  
Per a la refrigeració dels molins, l'empresa capta aigua d'un pou autoritzat, amb un cabal aproximat de 6.500 m³. No obstant això s'està canviant el sistema de refrigeració per ventiladors de convecció forçada per a refrigerar l'oli de les turbines.   
L'empresa està connectada a la xarxa separativa que el polígon industrial sector 13 disposa.  
Cementos la Unión, SA, declara consumir 1.385.597 t de clínquer, 243.400 t de calcària, 82.583 t d'algeps, 33.165 t de putzolana i 328,1 t de plàstics. Amb estes matèries primeres, la fàbrica produïx 1.746.300 t de ciment a l'any.  
El consum energètic és de 396'274 m³ de gasoil, 52.367 kg de propà i 68.000.081kWh d'energia elèctrica.  
Per a la pesada de matèries primeres i expedicions, l'empresa disposa de 8 bàscules disposades a l'entrada i a l'eixida de les seues instal·lacions i en les tremuges de càrrega a granel.  
Les oficines i els laboratoris d'assaig es disposen en un edifici contigu a la resta de les naus.  
b) Estudi d'alternatives i justificació de la solució adoptada.  
Cementos la Unión, SA, no presenta cap alternativa ja que l'empresa declara que disposa de mesures que s'ajusten a la normativa vigent.  
  
2. Tramitació administrativa  
a) Informació pública. Remissió de l'expedient.  
Amb data 17 de desembre de 2007, es rep escrit per part de l'Àrea de Qualitat Ambiental de la Direcció General per al Canvi Climàtic en què comunica l'acabament del termini d'informació pública sense haver-hi rebut al·legacions de caràcter mediambiental, per la qual cosa a instàncies de Cementos la Unión, SA, se sol·licita l'avaluació ambiental del projecte.  
No s'han rebut observacions que determinen noves condicions que s'hagen d'establir per a l'adequada protecció del medi ambient i els recursos naturals.  
Amb anterioritat, l'Àrea d'Avaluació Ambiental de la Direcció General de Gestió del Medi Natural va rebre consulta de suficiència documental per part de l'Àrea de Qualitat Ambiental de la Direcció General per al Canvi Climàtic (exp. 56/0523-XUH), i va aportar la documentació següent:  
- Projecte bàsic d'autorització ambiental integrada i documentació complementària.  
- Estudi d'Impacte Ambiental  
Juntament amb la sol·licitud de declaració d'impacte ambiental, s'aporta la documentació següent:  
- Informe de contaminació acústica suficient.  
- Informe de l'Ajuntament de Riba-roja de Túria adequat.  
- Certificat d'exposició pública a l'Ajuntament de Riba-roja de Túria, sense al·legacions.  
3. Consideracions ambientals  
a) Elements ambientals que poden veure's afectats de forma important pel projecte d'activitat.  
Fase de funcionament  
- Qualitat de l'aire: emissió de partícules a l'atmosfera produïda de forma contínua a causa de la naturalesa de l'activitat (transport, càrrega/descàrrega, emmagatzematge i mòlta). Hi ha focus puntuals i dispersos.  
- Emissió acústica: degudes tant al trànsit de vehicles com al funcionament de la maquinària de procés.  
- Impacte sobre el sòl: els potencials focus de contaminació del sòl i aigües subterrànies són les zones d'emmagatzematge i gestió d'olis de lubricació i refrigeració, combustibles, productes químics i residus.  
  
- Impacte sobre la hidrologia: Cementos la Unión, SA, capta aigües de pou autoritzat per a reposició del sistema de refrigeració per evaporació, reg localitzat de zona enjardinada i llavat de dipòsits. L'empresa disposa de connexió d'aigua procedent de la xarxa de distribució per a consum sanitari i, quan el pou no disposa de cabal, suplir les necessitats industrials.  
Quant als abocaments, Cementos la Unión, SA, aboca aigua procedent del llavat de dipòsits, prèviament decantada, aigua procedent de l'ús sanitari, i aigües provinents del sistema de recollida de pluvials.  
  
Fase de cessament d'activitat i desmantellament  
- Impacte sobre l'atmosfera: increment puntual i localitzat de partícules en suspensió de l'aire, motivat per la demolició i desmantellament de la fàbrica.  
- Emissió de gasos de fuga de la maquinària empleada per a la demolició i desmantellament.  
- Impactes sobre geologia i edafologia: contaminació del sòl i aigües superficials o subterrànies com a conseqüència d'un inadequat emmagatzematge o maneig dels materials i productes de les obres i els residus restants generats en la fase d'explotació.  
b) Afeccions legals  
El projecte està sotmés a la Llei 2/2006, de 5 de maig, de Prevenció de la Contaminació i Qualitat Ambiental segons el subapartat 3.1 de l'annex I.  
Altres afeccions considerades són:  
- Decret 833/75, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric.  
- Llei 7/2002, de 3 de desembre, de la Generalitat Valenciana, de Protecció contra la Contaminació Acústica.  
- Reial Decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
- Llei 10/1998, de Residus, i en el Reial Decret 833/1988, relatiu a la gestió de Residus Tòxics i Perillosos.  
- Reial Decret 1073/2002 de 18 d'octubre, sobre avaluació i gestió de la qualitat de l'aire ambient en relació amb el diòxid de sofre, diòxid de nitrogen, òxids de nitrogen, partícules, plom, benzé i monòxid de carboni.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
c) Identificació i valoració dels impactes. Propostes de mesures correctores.  
Emissions atmosfèriques.  
Per a les fonts disperses:   
Les naus de clínquer i les sitges d'emmagatzematge de ciment es troben tancats i amb sistemes automàtics de manipulació. També disposen de sistema de captació de pols amb filtres de mànega per a evitar i/o reduir l'emissió de la pols generada durant la descàrrega de clínquer o càrrega de ciment. L'accés a les naus disposa de cortines de plàstic.  
  
El transport de matèries primeres es realitza per cintes tancades i sistemes de transport pneumàtic amb els filtres de mànegues corresponents.  
Els punts d'abassegament de putzolana, algeps i calcària estan coberts i disposen de protecció de murs laterals.  
La càrrega de ciment a granel es realitza pel sistema tancat en zona carenada i amb faldons de goma.  
Se subcontracta la neteja i el regat de vials.  
Es disposa de sistema d'aspiració fix i mòbil per a eliminar les emissions de pols en operacions de manteniment o vessaments accidentals de material pulverulent.  
Per a les fonts puntuals (molins):  
Cada molí disposa del seu filtre de mànegues.  
Cementos la Unión, SA, presenta 9 focus d'emissió que l'empresa declara per davall del límit d'emissió de partícules que la legislació vigent establix. Així mateix, l'empresa realitza estudis anuals d'immisió, i estos nivells són inferiors al que establix el Reial Decret 1073/2002.  
  
Emmagatzematge de productes químics i olis de lubricació i refrigeració.  
Cementos la Unión, SA, declara que disposa en estos punts de ferms formigonats amb un nivell d'impermeabilització adequat, així com de cubetes de retenció per a previndre vessaments accidentals.  
Abocaments  
Cementos la Unión, SA, està connectada a la xarxa separativa del polígon industrial. Les aigües pluvials s'aboquen a la seua xarxa separativa i les residuals (industrials procedents del llavat de depòsits i sanitàries) a la seua xarxa, i són conduïdes posteriorment a la depuradora del polígon.  
En la generació de residus s'apliquen les mesures correctores següents:  
S'identifiquen els punts de generació de residus, s'organitza un sistema de contenidors situats en les proximitats i s'aconseguix així una correcta segregació.  
El depòsit temporal de residus s'ha condicionat en una zona d'accés restringit situada al costat de les sitges 10 i 11, a cobert, i sobre ferm formigonat, amb condicions d'impermeabilitat adequades per evitar el risc de contaminació del sòl i aigües superficials. Els residus es troben separats en compartiments independents convenientment senyalitzats, envasats i etiquetats. S'arrepleguen periòdicament i es disposa d'un arxiu actualitzat de les expedicions de residus tant perillosos com no perillosos.  
Emissions acústiques  
Les instal·lacions de mòlta estan tancades i aïllades acústicament. Es realitzen informes periòdics d'inspecció de nivell sonor per OCA. L'empresa declara que complix la normativa aplicable quant als nivells de soroll en zona industrial.  
Respecte de les vibracions, l'empresa declara que aquells equips susceptibles de generar-les estan dotats de suports antivibratoris.  
  
Cessament d'activitat i desmantellament  
Una vegada finalitzats els treballs, es produirà una reducció important d'emissions, abocaments, generació de residus, soroll i consum de recursos, donat el cessament de l'activitat industrial.  
d) Consideracions sobre l'aplicació de les mesures correctores proposades  
A fi de controlar i assegurar les mesures correctores proposades, Cementos la Unión, SA, presenta el Programa de Vigilància Ambiental següent:  
- Control d'emissions atmosfèriques: mesuraments periòdics en els principals punts d'emissió, d'acord amb la legislació aplicable; autocontrols en tots els focus; manteniment preventiu de filtres de mànegues i resta de maquinària; comprovació que la maquinària i els vehicles han passat les inspeccions tècniques reglamentàries i realitzen el manteniment adequat.  
- Control de vessaments: controls periòdics de les zones d'emmagatzematge de residus i matèries perilloses (combustibles, additius, etc.), disposar de materials i sistemes de retenció per a l'arreplega i control de possibles vessaments; revisions i inspeccions periòdiques de l'emmagatzematge de combustible segons la reglamentació.  
- Control d'emissions acústiques: es realitza auditoria acústica periòdica amb mesuraments diürns i nocturns en el perímetre de la parcel·la segons el que establix la legislació vigent i en el cas de modificacions significatives de la instal·lació; es comprova que la maquinària ha passat les inspeccions tècniques reglamentàries: informar els operaris de les mesures a prendre per a minimitzar les emissions sonores.  
  
- Control d'abocaments: controls anuals de la quantitat d'abocament; no abocar substàncies perilloses a la xarxa de sanejament; manteniment de la instal·lació de llavat de cisternes de camions; analitzar els paràmetres que estipule l'empresa que gestiona la xarxa a què Cementos la Unión, SA, declara que està entroncada.  
- Gestió de residus generats: les àrees on es produïxen residus hauran de dotar-se d'elements adequats per a l'arreplega i gestió, correctament senyalitzats i posats en coneixement del personal; els residus perillosos s'envasaran, emmagatzemaran, etiquetaran i gestionaran d'acord amb la legislació aplicable vigent. Es porten al dia els registres indicats en la legislació vigent dels residus generats.   
4. Consideracions jurídiques  
- L'activitat ha de sotmetre's al procediment d'avaluació d'impacte ambiental d'acord amb l'apartat i) del grup 4 de l'annex I del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental, que deroga la Llei 6/2001, de 8 de maig, de modificació del Reial Decret Legislatiu 1302/1986, de 28 de juny, d'Avaluació d'Impacte Ambiental.  
  
- L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en el Decret 32/2006, de 10 de març, del Consell de la Generalitat, pel qual es modifica el Decret 162/1990, de 15 d'octubre; en la Llei 2/1989, de 3 de març, de la Generalitat Valenciana, d'Impacte Ambiental i en les altres disposicions que se li apliquen.  
- L'article quint de la Llei 2/1989, de 3 de març, atribuïx a l'òrgan ambiental la competència per a la formulació de les declaracions d'impacte ambiental dels projectes a què s'aplique la llei esmentada.  
- L'article setze del Decret 131/2007, de 27 de juliol, del Consell pel qual aprova el Reglament Orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 217/2007, de 26 d'octubre, atribuïx a la Direcció General de Gestió del Medi Natural la competència sobre l'avaluació d'impacte ambiental.  
  
A la vista de tot l'anterior, i sobre la base de les competències que tinc legalment atribuïdes es formula la proposta de declaració d'impacte ambiental següent:  
  
Primer  
Estimar favorable, només als efectes ambientals, i sense perjuí de l'obtenció prèvia de les autoritzacions sectorials que se li apliquen, el projecte d'indústria de mòlta de minerals sòlids per a la fabricació de ciment, sítia en el polígon industrial sector 13, c/ 16, av. Gemis, parcel·les 36-37 i 41 en el terme municipal de Riba-roja del Túria (València), promogut per Cementos la Unión, SA, sempre que l'activitat s'exercisca de conformitat amb el compliment de les mesures proposades en la documentació tramitada i les condicions establides en l'apartat següent, així com les modificacions introduïdes per estes.  
  
  
Segon  
Com a condicions que cal complir en l'execució del mencionat projecte s'establixen les següents:  
1. El Programa de Vigilància Ambiental s'implementarà d'acord amb les condicions establides en la present declaració d'impacte ambiental.  
2. Les accions incloses en el Programa de Vigilància Ambiental s'hauran de documentar, als efectes d'acreditar l'adopció i execució de les mesures correctores que s'hi proposen i comprovar-ne l'aplicació i l'eficàcia.  
3. A més, Cementos la Unión, SA, haurà d'incloure en el Programa de Vigilància Ambiental les accions següents:  
- Control d'emissions atmosfèriques: els camions banyera de transport tant exterior com interior, hauran de cobrir el material transportat. S'evitarà arreplegar matèries primeres fora dels punts d'arreplega destinats per a això. Es realitzaran agranats i regats periòdics de les vies de circulació.  
- Control de vessaments: donada la perillositat que tenen els productes químics utilitzats, davant d'un possible vessament accidental, s'ha de justificar les correctes dimensions de les cubetes dels productes químics arreplegats (ESE 334 i SAG 98), així com disposar de cubetEs portàtils per al trasllat i la dosificació de l'additiu SYNCHRO 100.  
- Control d'abocaments: a fi de garantir l'eficiència dels recursos hídrics, s'ha d'estudiar la possibilitat de reaprofitar l'ús de l'aigua provinent del llavat dels depòsits.  
4. Durant el desmantellament, si és el cas, es tindran en compte, a més del que establix el punt 4.2 del projecte bàsic aportat, les condicions següents:  
- Establir mesures correctores per a controlar l'emissió de partícules a l'atmosfera en la fase de demolició i desmantellament de la fàbrica.  
  
5. Es recorda al promotor que el temps màxim de permanència dels residus perillosos en el magatzem és de sis mesos, dos anys per a residus no perillosos, d'acord amb el que preveu la Llei 10/2000, de Residus, i en el Reial Decret 833/1988, relatiu a la Gestió de Residus Tòxics i Perillosos.  
6. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
Tercer  
Es notificarà als interessats que contra la present resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
  
Quart  
Es publicarà la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
  
València, 8 d'abril de 2008.- La directora general de Gestió del Medi Natural: Mª Ángeles Centeno Centeno.   
  
Declaració d'impacte ambiental  
Expedient: 279/07- AIA.  
Promotor: Ajuntament d'Atzeneta del Maestrat.  
Autoritat substantiva: Consell de la Generalitat Valenciana.  
Objecte del projecte: Pla Especial del Paratge Natural El Castell.  
Localització: Atzeneta del Maestrat (Castelló).  
Descripció del projecte  
L'objectiu genèric pel qual es redacta el PE és l'establiment de les mesures necessàries per a garantir la protecció del paratge El Castell pel que fa a la conservació i millora de la fauna, flora, singularitats geològiques, paisatge i béns culturals que presenta. El pla inclou les normes generals de regulació d'usos i activitats, les normes particulars i les normes per a la gestió del paratge natural.   
La zona ocupa una superfície de 4,64 ha. L'àmbit del paratge queda definit per les següents parcel·les cadastrals del polígon 7:   
Parcel·les 67, 69, 70 i 71 propietat de l'Ajuntament d'Atzeneta.  
Parcel·les 9002 i 9009, assegador i descompte del Castell.  
Parcel·la 9004 i 9008 de domini públic hidràulic.  
Els límits d'esta són els següents:  
Nord: límit superior de l'assegador del Castell.  
Sud: barranc del Castell.  
Est: parcel·la 390, a mig vessant del barranc del Castell.  
Oest: parcel·les 66, 68 i 23 corresponent al marge dret del barranc de Torre-Sellés.  
Els terrenys inclosos en el paratge natural municipal estan classificats com a sòl no urbanitzable: sistema general de zones verdes segons les normes subsidiàries aprovades definitivament per la Comissió Territorial d'Urbanisme, en la sessió realitzada el 27 de febrer de 1984. El pla especial modifica la dita qualificació i queda com a sòl no urbanitzable de protecció cultural i ambiental.  
La zonificació determina dos zones: l'àrea forestal i l'àrea d'ús públic.  
- Àrea forestal es correspon amb la zona dels barrancs de Torres-Sellés, la Vall i el barranc del Castell.  
- Àrea d'ús públic, es correspon amb una zona d'un poc menys d'1 ha, i inclou les proximitats del Castell i l'ermita de Sant Joan, així com l'àrea recreativa annexa.   
El pla especial establix normes per a la protecció dels recursos (fauna, vegetació, patrimoni cultural, recursos hidrològics, etc.) i per a la regulació d'activitats i infraestructures en la zona, prohibint determinats usos i instal·lacions i establint-ne condicions de realització per a altres. Igualment s'establixen determinacions relatives a la gestió d'este espai, i destaca la creació d'un Consell de participació.  
  
Tramitació administrativa  
El Projecte del Pla Especial i l'Estudi d'Impacte Ambiental van ser remesos amb data 29 d'octubre de 2007, des de l'Àrea de Conservació d'Espais Naturals.   
A l'expedient s'adjunten els documents següents:  
Amb data 13 de febrer de 2008, informe favorable de la Direcció General de Patrimoni Cultural Valencià de la Conselleria de Cultura i Esport.   
Amb data 16 d'octubre de 2007, còpia del certificat sobre l'acord d'aprovació provisional del Pla Especial del Paratge Natural El Castell.  
La informació pública es va realitzar amb la publicació en el DOCV 5.596, d'11 de setembre de 2007. Es va presentar una al·legació al projecte per part de l'alcalde de l'Ajuntament d'Atzeneta del Maestrat, en la qual se sol·licita la inclusió a la memòria informativa del pla especial de les mesures recomanades en l'informe elaborat pel CEAM sobre l'impacte de l'incendi forestal de les Useres. Al·legació que va ser estimada.  
Criteri de conformitat positiu, emés per la Direcció General de Planificació i Ordenació Territorial, de 31 de juliol de 2007, a la proposta de l'Ajuntament d'Atzeneta del Maestrat de declaració del Paratge Natural Municipal El Castell, d'acord amb el que disposa l'article 4 del Decret 161/2004, del Govern Valencià, de regulació dels paratges naturals municipals.   
Consideracions ambientals  
La zona objecte del pla especial se situa en els contraforts de les Morradelles, en la part alta d'una lloma d'escassa altitud amb profunds barrancs de pendents elevats en els seus vessants.  
Dins dels límits del paratge hi ha tres llits: pel nord-oest arriba el barranc de Torre-Sellés, pel sud-oest el barranc de la Vall ambdós confluïxen en el barranc del Castell. Es troben generalment secs encara que hi ha tolls que emmagatzemen aigua.  
En la documentació del Pla Especial del Paratge Natural Municipal s'indica que caldrà ajustar-se al que establix el Pla Eòlic de la Comunitat Valenciana aprovat pel Govern Valencià mitjançant un Acord de 26 de juliol de 2001, que qualifica de zona exterior residual tot l'àmbit del paratge.  
Segons el pla eòlic, en eixa zona no poden ubicar-se instal·lacions eòliques, per a fer-ho en un futur es requeriria la modificació del pla eòlic amb l'avaluació ambiental corresponent.  
Respecte a la vegetació. En els vessants més orientals destaca la presència de pi blanc. Hi ha exemplars aïllats de carrasca i roures en les zones més humides i fresques. En les zones més muntanyoses és freqüent la garriga. Cal indicar també que en la zona del Castell s'ha detectat la presència d'espècies al·lòctones introduïdes.   
En la zona es localitza l'hàbitat amb codi europeu EU 5210 Juniperus spp arborescentes i Quercus coccifera.  
Cal indicar que la zona es va veure afectada per un incendi que va afectar diversos termes municipals i que en la zona del paratge va cremar parcialment la vegetació i va afectar també l'ermita que hi ha.   
El Centre d'Estudis Ambientals del Mediterrani (CEAM) va realitzar un informe sobre l'impacte d'este incendi. Entre altres consideracions, s'indicava que, en l'àmbit del paratge, es localitzaven zones amb importants abocaments de fem i runes i es recomanava dur a terme labors de neteja. Actualment s'han dut a terme les actuacions previstes per a la zona en el projecte de restauració mediambiental de les zones afectades per l'incendi forestal de l'Alcalatén, a la província de Castelló.  
Respecte a la fauna. S'ha presentat una relació de la diversitat que hi ha. Es destaca la presència de quiròpters en la zona per la proximitat al paratge de la Cova Obscura, catalogada com a LIC. Segons el catàleg valencià de fauna amenaçada en la zona d'estudi es presenten espècies pertanyents a les categories següents:  
- Espècies en perill d'extinció: rata penada de peus grossos.  
- Espècies protegides: renoc comú, granota comú, serp verda, fardatxo ocel·lat, musaranya grisa, eriçó europeu, fagina, teixó, mostela, esquirol, terrerola comuna, gaig i cruixidell.  
- Espècies vulnerables: ofegabous, rata penada d'orelles dentades, rata penada de ferradura mediterrània, rata penada gran de ferradura, rata penada de ferradura menuda i àguila de panxa blanca.  
- Espècies tutelades: teuladí comú i estornell negre.   
Respecte a la relació d'elements del patrimoni cultural. Hi ha un jaciment arqueològic catalogat denominat ermita de Sant Joan. El Castell es troba catalogat com a bé d'interés cultural en el registre del patrimoni artístic valencià.   
Des del punt de vista del patrimoni etnològic s'inclouen dos romeries que es realitzen anualment considerades com a patrimoni immaterial del municipi.  
En l'informe emés per la Direcció General de Patrimoni Cultural Valencià s'indica la necessitat d'establir un perímetre de protecció del Castell. L'obligació de protegir la celebració de les romeries i tot el patrimoni immaterial relacionat, la campana històrica que s'usa en estes celebracions. Finalment s'indica que per a la restauració dels murs de pedra seca que manté els bancals del vessant del Castell s'hauran d'utilitzar les tècniques tradicionals.  
La vulnerabilitat a la contaminació d'aqüífers és de grau baix en tot l'àmbit del paratge. El risc d'erosió actual és alt en tota la zona d'estudi. L'erosió potencial és molt elevada, amb possibles pèrdues de sòl superiors a 100 t/ha/any. El risc potencial d'incendi està catalogat com a greu.   
Respecte als aprofitaments en l'àmbit del paratge el principal ús és el recreatiu i d'esbarjo. També hi ha un aprofitament dels recursos cinegètics, la zona forma part del vedat G-12267076 del qual és titular el club esportiu de caçadors del Castell.  
Dins del paratge, en el seu extrem nororiental es troba ubicat el centre de transformació al qual arriba una línia elèctrica aèria per a abastir d'electricitat l'ermita i el castell. La zona recreativa disposa de pàrquing, zona de barbacoes i una àrea de berenadors.  
Dins dels límits del paratge discorre una via pecuària, denominada assagador del Castell d'amplària legal 20 m i una longitud total de 8.000 m, que travessa d'oest a est els límits del paratge.  
Consideracions jurídiques  
El projecte es troba sotmés al procediment de declaració d'impacte ambiental, ja que està inclòs en els supòsits previstos en l'annex I, apartat 8 g del Decret 162/1990, de 15 d'octubre, del Consell de la Generalitat Valenciana pel qual s'aprova el reglament per a l'execució de la Llei d'Impacte Ambiental, modificat pel Decret 32/2006, de 10 de març, del Consell de la Generalitat.  
El projecte examinat constituïx un dels supòsits fàctics en què resulta preceptiva la formulació d'una declaració d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprenen de l'article 5t de la Llei d'Impacte Ambiental i concordants del seu reglament.  
En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que se li apliquen.   
L'article quint del Decret 162/ 1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989 d'Impacte Ambiental, atribuïx la competència a l'òrgan ambiental per a la declaració d'impacte ambiental dels projectes a què s'aplique esta llei.  
L'article 16.2 m) del Decret 131/2007, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, atribuïx a la Direcció General de Gestió del Medi Natural la competència sobre l'avaluació d'impacte ambiental de plans, programes i projectes, així com de qualsevol altres accions dutes a terme tant pels poders públics com pel particulars en el territori de la Comunitat Valenciana.  
  
A la vista de tot l'anterior, i sobre la base de les competències que tinc legalment atribuïdes es formula la proposta de declaració d'impacte ambiental següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el Pla Especial del Paratge Municipal El Castell, en el terme municipal d'Atzeneta del Maestrat, sempre que este es desenrotlle d'acord amb les previsions de l'Estudi d'Impacte Ambiental i les condicions i modificacions establides a continuació:  
1. D'acord amb el que establix la legislació d'impacte ambiental, les modificacions en els límits del paratge es consideren una modificació del pla especial i, per tant, estarà sotmesa al procediment d'avaluació d'impacte ambiental i així s'haurà de reflectir en la normativa del pla; annex I, 8, projectes d'infraestructures, Decret 32/2006, pel qual es modifica el Decret 162/1990 pel qual es va aprovar el Reglament per a l'execució de la Llei 2/1989, d'Impacte Ambiental.   
  
2. A més del que establix el pla especial se sotmetran a avaluació d'impacte ambiental tots els projectes, plans i actuacions quan així ho determine la legislació vigent en eixe moment, tant estatal com autonòmica.  
3. El planejament municipal que s'aprove després de l'entrada en vigor del pla especial s'haurà d'ajustar a les determinacions protectores contingudes en este, i assignarà les classificacions i qualificacions del sòl d'acord amb el PE.  
4. La zona disposarà dels servicis adequats i suficients per a l'emmagatzematge i l'arreplega dels residus que es generen. Per la qual cosa s'haurà d'estudiar la capacitat d'acollida de la zona recreativa i estimar en funció d'esta la producció de residus.  
5. Prèviament a qualsevol actuació que puga afectar jaciments arqueològics inclosos en l'àmbit del paratge, s'haurà d'obtindre un informe favorable de la Conselleria de Cultura. Igualment les rehabilitacions i actuacions sobre construccions tradicionals existents en l'àmbit del pla especial hauran de ser en tots els casos, prèviament sotmeses a informe per l'òrgan amb competència substantiva en la matèria.  
6. El Pla Local de Prevenció d'Incendis haurà d'obtindre, si s'elabora, informe previ favorable del departament competent en la matèria de la Conselleria de Medi Ambient.  
7. La memòria anual que ha de presentar l'ajuntament, la presentarà davant de l'Àrea d'Espais Naturals o departament amb competències en espais naturals d'esta Conselleria.  
  
Segon  
Notificar als interessats que contra la present resolució, ja que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.  
  
Tercer  
Publicar la present declaració d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.  
  
  
València, 15 d'abril de 2008.- La directora general de Gestió del Medi Natural: Mª Ángeles Centeno Centeno.